Ο τίτλος της ταινίας μικρού μήκους είναι “Casus Belli”. Η φράση αυτή στα λατινικά σημαίνει αιτία πολέμου. Η αιτία αυτού του κοινωνικού πολέμου που παρουσιάζεται στην ταινία έχει πολλές πλευρές και απασχολεί όλους τους ανθρώπους. Θίγει ερωτήματα που αφορούν την καθημερινότητά μας, όπου αν σκεφτεί κανείς μπορεί να καταλήξει σε συμπεράσματα που θα τον επηρεάζουν πολύ.

Ξεκινώντας η ταινία μάς δείχνει το γεμάτο καρότσι της γυναίκας και τον τρόπο με τον οποίο διαλέγει τα ψώνια της. Εκεί λοιπόν καταλαβαίνουμε την καταναλωτική μανία που έχουν αποκτήσει οι άνθρωποι και το πώς επηρεάζονται. Το ερώτημα που μπορεί να τεθεί εδώ είναι «η υπερκατανάλωση μπορεί να γίνει αιτία ενός κοινωνικού πολέμου και που μπορεί να οδηγήσει αυτό;» Στη συνέχεια βλέπουμε τους ανθρώπους να περιμένουν σε ουρές στο σουπερμάρκετ, στην εκκλησία, στην διασκέδαση, στο μουσείο. Αυτό μπορεί να συμβολίζει το συμβιβασμό που υπάρχει αλλά και τις μηχανικές κινήσεις που κάνουμε και πολλές φορές δεν επιλέγουμε εμείς συνειδητά. Κατά τη διάρκεια της ταινίας βλέπουμε τον άστεγο που δεν πρόλαβε να πάρει το συσσίτιο του, την αντίδραση του, τι επιρροή είχε στους υπόλοιπους και την κατάληξη του «τέλους» και της «αρχής» στο ίδιο σημείο. Έτσι λοιπόν τα φιλοσοφικά ερωτήματα που προκύπτουν είναι τα εξής: «ποιοι είναι οι λόγοι που καθένας βρίσκεται εκεί που βρίσκεται», «τι τον οδήγησε εκεί;», «πώς θα μπορούσε να το αλλάξει αυτό;», «τι θα τον κρατούσε σε αυτή τη θέση;», «πώς επηρεάζει τους άλλους η κάθε του πράξη;» και «που μπορεί να καταλήξει;».

Αυτά τα ερωτήματα γίνονται και έχουν γίνει από πολλούς ανθρώπους. Πάντα οι άνθρωποι έψαχναν, ψάχνουν και θα ψάχνουν απαντήσεις σε ερωτήματα τα οποία πολλές φορές δεν έχουν απάντηση. Στη συγκεκριμένη περίπτωση τα ερωτήματα αυτά είναι η καθημερινότητά μας. ‘Ολα αυτά που μας κάνει να αναρωτηθούμε η ταινία, τα βιώνουμε συνεχώς χωρίς πολλές φορές να τα καταλαβαίνουμε. Μήπως λοιπόν ήρθε η ώρα να αλλάξει αυτή η ροή και να πάρουμε την κατάσταση στα χέρια μας; Εμείς αποφασίζουμε.

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);